Diari Oficial de la Generalitat Valenciana


Sumari del DOGV 7763, del 19-04-2016 (2016/2349)

RESOLUCIÓ de 30 de novembre de 2015, de la Direcció General de Medi Natural i d'Avaluació Ambiental, per la qual s'amplia el termini de resolució del procediment administratiu de delimitació parcial de la forest Chaparrales del Cid inclosa en la forest d'utilitat pública núm. 4 denominada Conjunt Forests del Cid, en el seu tram entre els termes de Petrer i Monforte del Cid, siti en el terme municipal de petrer, província d'Alacant i propietat de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7763

Data del DOGV
:   19-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2349


Data del document
:   30-11-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 30 de novembre de 2015, de la Direcció General de Medi Natural i d'Avaluació Ambiental, per la qual s'amplia el termini de resolució del procediment administratiu de delimitació parcial de la forest Chaparrales del Cid inclosa en la forest d'utilitat pública núm. 4 denominada Conjunt Forests del Cid, en el seu tram entre els termes de Petrer i Monforte del Cid, siti en el terme municipal de petrer, província d'Alacant i propietat de la Generalitat Valenciana. [2016/2349]  
El Servei Territorial de Medi Ambient de la Direcció Territorial d'Alacant instrueix l'expedient administratiu de delimitació parcial núm. FOVARIOS 17/2013, de la forest denominada Chaparrales del Cid inclosa en la forest núm. 4 del Catàleg de Forests de Domini Públic i Utilitat Pública de la província d'Alacant, denominada Conjunt Forests del Cid, en el seu tram entre els termes de Petrer i Monforte del Cid, siti en el terme municipal de Petrer i propietat de la Generalitat.  
  
  
Antecedents de fet  
  
Primer. En data 29 de maig de 1970, es cataloga amb núm. 4 del Catàleg de forests de domini públic i utilitat pública de la província d'Alacant, la forest denominada Conjunt Forests del Cid, sítia en el terme municipal de Petrer i propietat de la Generalitat.  
Segon. El 9 de juliol de 2014, la llavors consellera d'Infraestructures, Territori i Medi Ambient acorda l'inici, per part de la Direcció Territorial d'Alacant, de l'expedient administratiu de delimitació parcial de la forest Chaparrales del Cid inclosa en la forest núm. 4 del Catàleg de forests de domini públic i utilitat pública de la província d'Alacant, la forest denominada Conjunt Forests del Cid, en el seu tram entre els termes de Petrer i Monforte del Cid, siti en el terme municipal de Petrer i propietat de la Generalitat.  
Tercer. L'esmentat expedient s'inicià en segona fase i es troba en l'actualitat en l'exposició pública.  
Quart. En data 11 se setembre de 2015, la Direcció Territorial d'Alacant proposa que s'amplie el termini per a resoldre la delimitació adduint que la concurrència de circumstàncies sorgides durant la tramitació de l'expedient han suposat un inevitable retard en aquest.  
Cinqué. Davant de la falta de temps per a finalitzar l'expedient de referència, aquesta Direcció General de Medi Natural i d'Avaluació Ambiental es veu obligada ampliar el termini màxim de resolució d'aquest procediment, que serà de 18 mesos des de l'acord d'inici emés per la llavors consellera d'Infraestructures, Territori i Medi Ambient, per un termini de 17 mesos més.  
Sisé. Amb data 27 de novembre de 2015, el Servei d'Ordenació i Gestió Forestal emet informe favorable sobre l'ampliació de termini sol·licitada.  
  
Fonaments de dret  
  
Primer. El present expedient de delimitació de forest de domini públic i d'utilitat pública es tramita com a conseqüència necessària del que regula tant la Llei 43/2003, de 21 de novembre, de Forests, modificada per la Llei 21/2015, de 20 de juliol, i el seu Reglament, aprovat pel Decret 485/1962, de 22 de febrer. Així mateix, li resulta aplicable el que estableix la Llei 3/1993, de 9 de desembre, Forestal de la Comunitat Valenciana, i el seu Reglament aprovat per mitjà del Decret 98/1995, de 16 de maig.  
Segon. L'article 52.e de la Llei 33/2003, de 3 de novembre de Patrimoni de les Administracions Públiques estableix un termini de 18 mesos per a la resolució d'expedients de delimitació comptats des de la data de l'acord d'iniciació.  
Tercer. L'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, estableix que: «Excepcionalment podrà acordar-se l'ampliació de termini màxim de resolució i notificació, per mitjà de motivació clara de les circumstàncies concurrents i només una vegada esgotats tots els mitjans a disposició possibles.  
Si s'acorda finalment l'ampliació del termini màxim, aquest no podrà ser superior a l'establit inicialment per a la tramitació del procediment...»  
Encara que s'han adoptat els mitjans necessaris tant personals com materials per a complir en el termini establit el despatx del referit expedient en tramitació. Entre els motius pels quals es produeix aquesta dilació hi ha la demora en la tramitació administrativa d'algun dels principals tràmits que porta implícit el procediment, com ara:  
  
- El retard de la publicació de l'acord de l'inici firmat en data 9 de juliol de 2014, i publicat en el DOCV número 7341 de 19 d'agost de 2014, en coincidir amb els mesos d'estiu.  
- El retard de l'Advocacia de la Generalitat a emetre l'informe jurídic de classificació de finques, sol·licitat en data 27 de novembre de 2014 i emés el 16 de gener de 2015.  
- El canvi d'instructor en el procediment de referència amb nomenament de data 10 de març de 2015.  
- I un posterior informe addicional que es va sol·licitar a l'Advocacia en data 12 de març de 2015, en relació amb una de les finques classificada dins del grup c) segons l'article 102 del Reglament de forests de 22 de febrer de 1962, i que va ser evacuat el 15 d'abril de 2015.  
- La reestructuració organitzativa de la Generalitat Valenciana, que assigna les competències en matèria forestal a la Conselleria d'Agricultura, Medi Ambient, Canvi Climàtic i Desenvolupament Rural.  
Aquests motius fan que siga procedent l'ampliació del termini de tramitació de la delimitació de referència, a fi de dictar una resolució ajustada a dret amb la seua corresponent notificació, una vegada esgotats tots els mitjans a disposició possible d'aquesta Administració, conforme determina l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart. La resolució del present expedient li correspon a la Conselleria d'Agricultura, Medi Ambient, Canvi Climàtic i Desenvolupament Rural de conformitat amb el que estableix el Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat i el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural.  
Vist tot això, les actuacions que es troben en l'expedient de referència i la normativa d'obligada i pertinent aplicació, en virtut de la potestat que m'ha sigut conferida per mitjà del Decret 105/2015, de 7 de juliol, del Consell, pel qual es nomenen alts càrrecs de l'Administració de la Generalitat, resolc:  
Ampliar el termini màxim per a resoldre i notificar el procediment de delimitació parcial de l'expedient núm. FOVARIOS 17/2013 que tramita el Servei Territorial de Medi Ambient de la Direcció Territorial d'Alacant, corresponent a la forest Chaparrales del Cid inclosa en la forest núm. 4 del Catàleg de Forests de Domini Públic i Utilitat Pública de la província d'Alacant, denominada Conjunt Forests del Cid, en el seu tram entre els termes de Petrer i Monforte del Cid, siti en el terme municipal de Petrer i propietat de la Generalitat, per un període de 17 mesos comptat des del dia de la firma de la present resolució.  
  
  
Contra aquest acord, que ha de ser notificat als interessats, no es pot interposar cap recurs d'acord amb el que disposa l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 de novembre de 2015.- El director general de Medi Natural i d'Avaluació Ambiental: Antoni Marzo i Pastor.